चैत १४,काठमाण्डौं– एसिसी इमर्जिङ नेसनल कप क्रिकेट प्रतियोगिताअन्र्तगत नेपाल र पाकिस्तानबीचको खेल जारी छ । बंलादेशको शेखकमल रंगशालामा भइरहेको खेलमा टस हारेर ब्याटिङ गरेको नेपालले पचास ओभरको समाप्तीमा एक सय असी रन बनाउन सफल भएको छ । खेल जित्नका लागि पाकिस्तानले एक सय ८१ रन बनाउनु पर्ने भएको छ । नेपालका लागि सुनिल धमलाले १२५ बलमा ४३, शरद भेषवाकरले ५९ बलमा ३८ बनाए । यसैगरी विनोद भण्डारीले २४ तथा आरिफ शेखले नटआउट १८ रन बनाएका छन् । यस्तै दिपेन्द्र सिंह ऐरीले१४ रनको योगदान दिएका छन् । पाकिस्तानका गुलाम मुदास्सारले पाँच, ओसामा मिरले दुई तथा बिलाल आसिफ र जाफर गोहरले एक एक विकेट लिएका थिए ।
